###### D O L O Ž K A

###### finančných, ekonomických, environmentálnych vplyvov, vplyvov

**na zamestnanosť a podnikateľské prostredie**

1. Odhad dopadov na verejné financie

Návrh zákona nebude mať vplyv na štátny rozpočet, rozpočty obcí alebo rozpočty vyšších územných celkov, nakoľko náklady na nové učebnice a pracovné zošity v súlade s predmetným návrhom zákona budú kompenzované znížením nákladov na učebnice a pracovné zošity vydávané v súlade s v súčasnosti platnou právnou úpravou.

1. **Odhad ekonomických dopadov na obyvateľstvo, hospodárenie podnikateľskej sféry a iných právnických osôb**

Návrh zákona nebude mať vplyv na obyvateľov, hospodárenie podnikateľskej sféry a iných právnických osôb.

1. **Odhad dopadov na životné prostredie**

Predložený návrh zákona nebude mať vplyv na životné prostredie.

1. **Odhad dopadov na zamestnanosť**

Realizácia predloženého návrhu zákona nebude mať vplyv na nezamestnanosť ani na zamestnanosť občanov Slovenskej republiky.

1. **Odhad dopadov na podnikateľské prostredie**

Návrh zákona nebude mať vplyv na podnikateľské prostredie.